**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 pandēmijas izraisītā ārkārtējā situācija valstī no 2020.gada 13.marta līdz 9.jūnijam un tā izplatības ierobežošanai noteiktie pasākumi ir radījuši smagu ietekmi uz kultūras nozari. Tajā strādājošo valsts iestāžu, nevalstiskā sektora organizāciju, kultūras nozares privātā sektora uzņēmumu un pašnodarbināto personu darbība tika faktiski pilnībā apturēta, liedzot iespējas īstenot plānotos kultūras pasākumus un daudzos gadījumos arī radošo darbību, spēkā esot gan pulcēšanās, gan ceļošanas ierobežojumiem. Publiskās pulcēšanās ierobežojumi ietekmējuši kultūras pasākumu organizēšanu un norisi, savukārt slēgto valsts robežu dēļ cietis arī kultūrtūrisms, kurā kultūras patēriņš ir tūrisma mērķis. Arī pēc ārkārtējās situācijas beigām 2020.gada 10.jūnijā virkne ierobežojumu, lai arī atvieglināti, ir palikuši spēkā, neļaujot kultūras nozarē strādājošajiem pilnvērtīgi atjaunot radošo un saimniecisko darbību, tādējādi atstājot būtisku ietekmi uz visu kultūras nozaru dzīvotspēju.  Ņemot vērā krīzes globālo mērogu un raksturu, īpašs atbalsts kultūras nozarei tās atveseļošanai pēc situācijas normalizēšanās tiek sniegts daudzviet pasaulē, un to kā prioritāti minējuši politiķi kā Eiropā, tā arī Latvijā. Piemēram, Eiropas Parlamenta deputāti ir vērsušies pie Eiropas Komisijas un dalībvalstīm, aicinot saglabāt Eiropas kultūru un vērtības un izvirzīt kultūras nozares atjaunošanu kā vienu no krīzes pārvarēšanas stūrakmeņiem, proaktīvi veidot īpašus, integrētus kultūras nozares darbības atjaunošanas mehānismus. Eiropas Komisijas komisāre Marija Gabriela norādījusi, ka kultūras nozarei nepieciešams sniegt ātru un mērķtiecīgu atbalstu ilgtermiņā. Reaģējot uz šiem aicinājumiem, vairākas valstis jau ir sākušas īstenot īpašas kultūras nozares atbalsta programmas, kuras veido kā zaudējumu kompensācijas, tā arī atbalsts nodarbinātībai kultūras jomā un jaunu kultūras produktu radīšanā, piemēram, Igaunijā atbalsta mehānismi kultūras nozarei plānoti apmēram 25 milj. *euro* apmērā, savukārt Lietuvā – 68 milj. *euro* apmērā, tai skaitā būtisku finansējuma apjomu novirzot kultūras infrastruktūras objektu būvniecībai, atjaunošanai un aprīkošanai. Daudzviet īpašs atbalsts tiek sniegts filmu nozarei, piemēram, Igaunijā kino nozare atbalstīta ar 1,3 milj. *euro*, savukārt Lietuvā – 3,4 milj. *euro*. Īpaša vērība, veidojot atbalsta programmas, tipiski tiek pievērsta tieši nozarē pašnodarbināto personu, mazo un vidējo uzņēmumu un nevalstiskā sektora organizāciju dzīvotspējas nodrošināšanai, ņemot vērā, ka šie kultūras jomas dalībnieki visbiežāk finansējumu piesaista no projektiem un pašu ieņēmumiem, līdz ar to tiem raksturīga zema likviditāte, un ir nepieciešama strauja valsts iejaukšanās, lai novērstu šī sektora naudas plūsmas problēmas un maksātnespējas draudus. Līdz ar to kā stimulējošs mehānisms arī citviet tiek izmantos papildus projektu finansējums, pēc būtības veidojot proaktīvu valsts pasūtījumu kultūras nozarei, kas ļauj saglabāt darba vietas un sektora ekonomisko aktivitāti vismaz minimālā apmērā. Daudzviet atbalsta mehānismi tiek veidoti tādā veidā, lai ieguvēji no tiem būtu vienlaikus vairākas kultūras nozares, piemēram, Lietuvā 1,7 milj. *euro* novirzīti grāmatu iepirkumam bibliotēkām, tādējādi gan uzlabojot bibliotēku pakalpojumu kvalitāti, gan radot ienākumus grāmatu izdevējiem, un pastarpināti – gan autoriem un māksliniekiem, gan poligrāfijas nozarei.  Kultūras ministrija, ņemot vērā apkopoto informāciju, ir izstrādājusi priekšlikumus ieguldījumiem kultūras infrastruktūrā 2020. un 2021.gadam, kuru mērķis ir sakārtot kultūras infrastruktūru, stimulējot ekonomisko aktivitāti, lai veicinātu kultūras nozares noturību, ilgtspēju un izaugsmi.  Covid-19 izplatības seku novēršanas un pārvarēšanas pasākumu ietvaros paredzēts veikt šādas investīcijas kultūras infrastruktūrā 2020.gadā:   1. ņemot vērā noteiktos ierobežojumus Covid-19 izplatībai, kad iedzīvotāji piesardzības nolūkos neapmeklē Latvijas Etnogrāfisko brīvdabas muzeju, jo aktuālie dati rāda, ka muzeja apmeklētāju skaits no 2020.gada 18.maija, salīdzinot ar attiecīgo laika periodu 2019.gadā, ir samazinājies par  94%. Līdz ar to, lai veicinātu iedzīvotāju vēlmi apmeklēt muzeju, ir nepieciešams veikt muzeja eksponātēku jumtu atjaunošanu, kas ir neatņemama Latvijas kultūras liecība un sakārtot apkures sistēmu; 2. ņemot vērā, ka Covid-19 noteiktie ierobežojumi tiešā veidā skāra valsts sabiedrību ar ierobežotu atbildību „Latvijas Nacionālā opera un balets”, apturot tās darbību, tādējādi netika gūti ieņēmumi, ko varētu novirzīt tālāk minēto darbu veikšanai, ir plānots veikt ieguldījumus valsts sabiedrības ar ierobežotu atbildību „Latvijas Nacionālā opera un balets” ēkas apkures, ventilācijas, ūdens un kanalizācijas sistēmās, par kuru neatbilstību ugunsdrošības prasībām ir norādījis Valsts ugunsdzēsības un glābšanas dienests. Atbilstoši Latvijas Nacionālās operas un baleta vēsturiskās ēkas Aspazijas bulvārī 3, Rīgā (kadastra Nr.0100 005 0056 001) 2019.gada 30.septembra tehniskās apsekošanas atzinumam Nr.300920129-1 (tehniskās apsekošanas vadītājs Vadims Goremikins, sertifikāta Nr.3-010560) (turpmāk – Apsekošanas atzinums), balstoties uz vēsturiskā korpusa apsekošanas rezultātiem, remontdarbu biežumu un sniegto informāciju, kā arī ņemot vērā inženiersistēmu (ūdensapgāde, apkure, kanalizācija) ekspluatācijas laiku, tās var jebkurā brīdī pilnīgi vai daļēji zaudēt darbspēju. Secināts, ka apkures, kanalizācijas un ūdens apgādes sistēmas atrodas pirmsavārijas stāvoklī. Tāpat nepieciešams arī modernizēt (pārbūvēt) ventilācijas un gaisa kondicionēšanas sistēmas. Apsekošanas atzinumā aprēķinātie inženiersistēmu tehniskie nolietojumi ir 70%, savukārt centrālapkures radiatori, kaloriferi, konvektori un to pievadi, siltuma regulatori – 80%. Apsekošanas atzinumā kā viena no prioritāri veicamām darbībām ir norādīta attiecīgo inženiersistēmu projektēšana, ar šādām aptuvenām izmaksām: apkures, ventilācijas un kondicionēšanas sistēmu projektēšana – 100 000 *euro*; ūdens apgādes un kanalizācijas sistēmu projektēšana – 15 000 *euro*. Attiecībā uz ugunsgrēka signalizācijas un apziņošanas sistēmu norādīts, ka sistēmai un tās elementiem pastāv augsts darbspējas zuduma risks, tādēļ ieteicama sistēmas pilnīga nomaiņa uz jaunu tehnoloģiski modernu sistēmu, kā arī uzstādīt balss izziņošanas sistēmu. Minētais norādīts arī Valsts ugunsdzēsības un glābšanas dienesta 2017.gada 17.marta brīdinājumā Nr.22/8-3.16.1.3., kurā norādīts, ka būves automātiskā ugunsgrēka atklāšanas un trauksmes signalizācijas sistēma (turpmāk – UATS) nepilda savas funkcijas un noteikts termiņš trūkumu novēršanai. UATS un apziņošanas sistēmai ir izstrādāts un saskaņots tehniskais projekts. Tehniskais projekts paredz UATS un apziņošanas sistēmu izbūvi divās kārtās – attiecīgi Latvijas Nacionālās operas un baleta vēsturiskajā korpusā un jaunajā korpusā. Ņemot vērā minēto, ir plānots veikt ieguldījumus pirmsavārijas stāvoklī esošo apkures, ventilācijas un kondicionēšanas sistēmu, kā arī ūdens un kanalizācijas sistēmu projektēšanā, un uzsākt ugunsdzēsības un apziņošanas sistēmas sakārtošanu.   Ņemot vērā minēto, no valsts budžeta programmas „Līdzekļi neparedzētiem gadījumiem” nepieciešams finansējums 394 501 *euro* apmērā, lai Covid-19 izplatības seku novēršanas un pārvarēšanas pasākumu ietvaros veiktu investīcijas kultūras infrastruktūrā, tai skaitā:   * 1. 204 800 *euro* Latvijas Etnogrāfiskajam brīvdabas muzejam, lai atjaunotu apkures sistēmu un veiktu muzeja eksponātēku restaurācijas darbus;   2. 189 701 *euro* valsts sabiedrībai ar ierobežotu atbildību „Latvijas Nacionālā opera un balets”, lai veiktu tai lietošanā nodotā valsts nekustamā īpašumu Aspazijas bulvārī 3, Rīgā pirmsavārijas stāvoklī esošo apkures, ventilācijas un kondicionēšanas sistēmu, kā arī ūdens un kanalizācijas sistēmu projektēšanu, un uzsāktu ugunsdzēsības un apziņošanas sistēmas daļēju izbūvi.   2016.gada 19.jūlijā tika pieņemts Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu(2016/c 262/01), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistītas darbības var būt organizētas nekomerciāli un tādējādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts. Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas skaidrojumā „*daļa no faktiskajām izmaksām*” ir ne vairāk kā 50% no kopējiem kultūras iestādes izdevumiem (biļešu ieņēmumi, maksas pakalpojumu u.c. pašu ieņēmumi).  Kultūras ministrija ir veikusi Projekta 1.1. un 1.2.punktā plānoto atbalsta saņēmēju analīzi un secinājusi, ka katra potenciālā valsts atbalsta saņēmēja saimnieciskās darbības ieņēmumi nepārsniegs 2020.gadā 50% no kopējiem attiecīgās institūcijas izdevumiem, līdz ar to Projekta 1.1. un 1.2.punktā noteiktais valsts atbalsts šīm institūcijām nekvalificējas kā komercdarbības atbalsts, un komercdarbības atbalstu regulējošās tiesību normas nav jāpiemēro. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Etnogrāfiskais brīvdabas muzejs, valsts sabiedrība ar ierobežotu atbildību „Latvijas Nacionālā opera un balets”. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Latvijas Etnogrāfiskais brīvdabas muzejs, valsts sabiedrība ar ierobežotu atbildību „Latvijas Nacionālā opera un balets”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 10 613 063 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 10 613 063 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 10 613 063 | 394 501 | 0 | 0 | 0 | 0 | 0 |
| 2.1. valsts pamatbudžets | 10 613 063 | 394 501 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -394 501 | 0 | 0 | 0 | 0 | 0 |
| 3.1. valsts pamatbudžets | 0 | -394 501 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +394 501 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Latvijas Etnogrāfiskajam brīvdabas muzejam:   1. eksponātēku restaurācija: 2. Niedru jumti - Nidas dūmistaba, 320 m2 x 100 *euro* = 32 000 *euro*,Dzeņu maltuve, 39 m2 x 100 *euro* = 3 900 *euro*,Jaunkārbu klēts, 27 m2 x 100 *euro* = 2 700 *euro*,Skaldu dzīvojamā māja, 58 m2 x 100 *euro* = 5 800 *euro*; 3. Koka dēlīšu jumti un korpusi - Lībiešu sēta, 261 m2 x 40 *euro* = 10 440 *euro*,Platkāju tīkla būda, 39 m2 x 40 *euro* = 1 560 *euro*,Pakalnu vējdzirnavas, 320 m2 x 40 *euro* = 12 800 *euro*,Dzirnavu spārnu atjaunošana Šķibes vējdzirnavas, 16 000 *euro*; 4. eksponātēku restaurācijas materiāli - Kokmateriāli – 31 800 *euro*;Celtniecības māls, kaļķis, grants, priežu darva, lineļļa utt. – 5 800 *euro;* 5. apkures modernizācija – 60 000 *euro*; 6. tehniskā aprīkojuma uzlabošana un atjaunošana (kokmateriālu apstrādes darba galds u.c. instrumenti) – 22 000 *euro.*   Valsts sabiedrībai ar ierobežotu atbildību „Latvijas Nacionālā opera un balets”:   1. apkures, ventilācijas un kondicionēšanas sistēmu projektēšana 100 000 *euro*; ūdens apgādes un kanalizācijas sistēmu projektēšana 15 000 *euro*; 2. automātiskā ugunsgrēka atklāšanas un trauksmes signalizācijas sistēmas daļējai izbūve 74 701 *euro* (tai skaitā, materiāli – ugunsdzēsības signalizācijas pults, akumulatori, tīkla karte, adrešu karte, dūmu signāldevēji, indikatori, rokas detektori, adrešu ieejas/izejas moduļi, adrešu staru signāldevēji, sirēnas, signalizācijas kabeļi, spēka kabeļi ugunsizturīgie pildījumi u.c.). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” un plānots izlietot 2020.gadā.  Covid-19 krīzes pārvarēšanai 2020.gadā no valsts budžeta programmas 02.00.00 „Līdzekļi neparedzētiem gadījumiem jau piešķirti 10 613 063 *euro*,tai skaitā:   * 1. 5 980 320 *euro* atbalsts kapitālsabiedrību, kurās Kultūras ministrija ir valsts kapitāla daļu turētāja, (teātri, cirks, koncertor*g*ani*z*ācijas un Starptautiskā rakstnieku un tulkotāju māja) darbinieku darba samaksas nodrošināšanai atcelto pasākumu dēļ;   2. 2 696 743 *euro* atbalsts Kultūras ministrijas padotībā esošajiem muzejiem, Latvijas Nacionālajai bibliotēkai un Latvijas Nacionālajam arhīvam, lai mantojuma iestādes laikā, kad nevar nodrošināt pakalpojumu sniegšanu, varētu nodrošināt darbinieku darba samaksu un iestāžu uzturēšanu;   3. 1 936 000 *euro* Valsts kultūrkapitāla fondam mērķprogrammai „Radošo personu nodarbinātības programma” .   Ņemot vērā, ka finansējums paredzēts, lai Covid-19 izplatības seku novēršanas un pārvarēšanas pasākumu ietvaros veiktu investīcijas kultūras infrastruktūrā un ieguldījumus infrastruktūrā ir jāplāno mērķtiecīgi, un tās nav viena gada investīcijas, tad 2021.gadā minētajiem pasākumiem būs nepieciešams papildu finansējums:   * 1. 100 500 *euro* Latvijas Etnogrāfiskajam brīvdabas muzejam, lai veiktu muzeja eksponātēku restaurācijas darbus;   2. 74 700 *euro* valsts sabiedrībai ar ierobežotu atbildību „Latvijas Nacionālā opera un balets”, lai veiktu tai lietošanā nodotā nekustamā īpašumu Aspazijas bulvārī 3, Rīgā ugunsdzēsības un apziņošanas sistēmas izbūvi.   Kultūras ministrija saskaņā ar Ministru kabineta 2020.gada 2.jūnija sēdes protokollēmuma (prot. Nr.38 49.§) „Informatīvais ziņojums „Par pasākumiem Covid-19 krīzes pārvarēšanai un ekonomikas atlabšanai”” 7.punktu par minētajiem pasākumiem iesniegs prioritāro pasākumu kartiņu. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| Projekts šo jomu neskar. | | |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Latvijas Etnogrāfiskais brīvdabas muzejs un valsts sabiedrība ar ierobežotu atbildību „Latvijas Nacionālā opera un balets”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Zakevica 67330260

[Baiba.Zakevica@km.gov.lv](mailto:Baiba.Zakevica@km.gov.lv)